DOHOVOR
o spolupráci v oblasti zdravotníctva medzi vládou
Československej socialistickej republiky a vládou Sýrskej arabskej
republiky

	Vláda  Československej  socialistickej  republiky  a   vláda  Sýrskej
	arabskej republiky,  vedené prianím  prehĺbiť   spoluprácu v  oblasti
	zdravotníctva a rozšíriť a  upevniť priateľské  vzťahy  medzi oboma
	krajinami, sa dohodli takto:

                              			 Čl.1

	Obe  zmluvné strany budú podporovať vzájomnú výmenu skúseností 
	v   oblasti   zdravotníctva   a   lekárskych   vied   s  cieľom   sústavne 
	zlepšovať zdravotný stav ľudu oboch krajín. 

                              			Čl.2

	Obe  zmluvné  strany  pristúpia k výmene  skúsenosti získaných v 		oblasti   techniky   zdravotníctva.  Táto  výmena   sa   bude   týkať 		najmä 	zdravotníckych  metód   ako prevencie, hygieny, boja proti 		epidémiám a zdravotníckej výchovy. 

                               			Čl.3

	Obe  zmluvné   strany  si   budú  vymieňať   publikácie a informácie,
	lekárske    filmy,   prostriedky    a    metódy     používané   v   oblasti
	zdravotníckej výchovy,  najmä audiovizuálne metódy. 

                               			Čl.4

	Obe  zmluvné    strany  budú   podporovať  a rozširovať  spoluprácu 
	a   výmenu  skúseností   medzi   výskumnými   ústavmi,  lekárskymi 
	fakultami,       zdravotníckymi       školami,       prípadne       ďalšími 
	zdravotníckymi inštitúciami. 

                               			Čl.5

	Príslušné    organizácie   v    krajinách   oboch   zmluvných   strán  si
	budú  vymieňať  programy a dokumentáciu   týkajúce  sa  lekárskych
	kongresov,   konferencií    a  zasadaní,   najmä    takých,  ktoré  majú
	medzinárodný charakter a ktoré sa  budú  konať  na  území jednej zo
	zmluvných strán, a pozvú na ne zástupcov druhej strany. 

		 			 Čl.6

	Obe      zmluvné      strany       budú       spolupracovať      v     oblasti 
	profesionálneho školenia zdravotníckeho personálu, a to najmä:

    	1. Budú  podporovať  výmenu  lekárov,  laboratórnych odborníkov a
	iných zdravotníkov, aby  im umožnili zlepšiť ich vedomosti alebo sa
	špecializovať,   alebo   sa  prípadne   venovať   štúdiu  istých  druhov
	chorôb,  a   poskytovať   nevyhnutné   štipendiá  na  realizáciu   tohto
	cieľa.

    	2. Budú  uskutočňovať   výmenu   skúseností,   učebných  pomôcok a
	dokumentácie týkajúcich sa oblasti zdravotníctva. 

                               			Čl.7

 	Zmluvné  strany   budú  spolupracovať   pri  rozvoji   zdravotníctva  v
	oboch  krajinách  tým,  že  budú  na  žiadosť   druhej  zmluvnej  strany
	vysielať  skúsených odborníkov   pre  technické   školenie  lekárskych
	kádrov  ako  lekárov, laboratórnych  pracovníkov  a  iných.  Na druhej
	strane  uľahčia   štúdium  a   špecializáciu   spomínaným   kádrom  vo
	svojich školách a hygienických inštitúciách. 

                               			Čl.8

	Príslušné  organizácie  a   inštitúcie    oboch  zmluvných   strán,   aby
	zabránili šíreniu nákazlivých  chorôb,   budú  si  periodicky  vymieňať
	informácie o epidemiologickej situácii. 

                              			 Čl.9

   	 1. Každá   z  oboch   zmluvných  strán   poskytne  študentom  druhej
	strany lekársku starostlivosť za rovnakých  materiálnych   podmienok,
	za akých je táto starostlivosť poskytovaná vlastným študentom.

   	 2. Zdravotnícke  inštitúcie   oboch  zmluvných  strán  budú  prijímať
	chorých  druhej  strany.  Poskytnú  lekársku   starostlivosť  občanom
	druhej strany,  ak budú  postihnutí  náhlym  ochorením  počas  svojej
	prítomnosti na území  druhej  strany. Podrobnosti, najmä  pokiaľ  ide
	o  rozsah    a  podmienky    tejto     starostlivosti,    budú   ustanovené
	kompetentnými     ministerstvám   i    oboch     krajín     na     základe 
	Vykonávacieho      programu,     uzavretého    v    duchu   odseku    4 
	článku 11 tohto Dohovoru. 

                               			Čl.10

	 Na  vykonávanie tohto  Dohovoru budú  zmluvné  strany dojednávať
	dvojročné Vykonávacie programy. 

                              			 Čl.11

 	Výdaje  vzniknuté  pri  vykonávaní  tohto  Dohovoru  budú uhrádzať
	obe zmluvné strany podľa týchto zásad:

   	1. Výmena   lekárskej    literatúry,   učebných    a    audiovizuálnych
	prostriedkov,  zoznamov   filmov    a   materiálov,  používaných  pri
	zdravotníckej výchove, sa bude vykonávať zadarmo.

            2. Úhrada   výdavkov   vzniknutých    vysielaním   delegácií    alebo
	účasťou  na  konferenciách,   kongresoch   a   zasadaniach   sa   bude
	uskutočňovať  podľa Vykonávacích programov na základe článku 10 
	tohto Dohovoru.

    	3. Výdavky   vzniknuté   vysielaním   a   pobytom   lekárov  a  iných
	členov zdravotného  personálu na území  jednej zo zmluvných  strán
	budú    na  náklady  zmluvnej strany,   na  žiadosť   ktorej  boli   tieto
	osoby vyslané.

  	4. Starostlivosť     vyplývajúca     z     hospitalizácie     a     lekárskej
	pomoci  na  základe  článku  9  tohto  Dohovoru  budú  poskytované 
	zadarmo    určitému    počtu    chorých,    ktorý    bude    určený   vo 
	Vykonávacom   programe,   spomenutom    v   článkoch   9    a    10.  
	Inak    náklady      týkajúce     sa    hospitalizácie    chorých, ktorých  
	počet  prevýši   počet  určený  vo  Vykonávacom   programe, uhradí 
	tá  zmluvná  strana, ktorá chorých vyšle.  
	Lekárska    pomoc    poskytnutá     príslušníkom    druhej   zmluvnej
	strany v prípade náhleho ochorenia sa bude poskytovať zadarmo. 

                               			Čl.12

	Náklady   predvídané    v    článku    11   tohto    Dohovoru   sa  budú
	upravovať  podľa dlhodobej obchodnej dohody  platnej medzi oboma
	krajinami. 

                      			         Čl.13

	Tento  Dohovor   nadobudne    platnosť   dňom   výmeny   nót  o jeho
	ratifikácii alebo schválení a bude   platný  päť  rokov.  Bude  sa  vždy
	automaticky predlžovať o ďalšie obdobie piatich  rokov,  ak jedna  zo
	zmluvných strán nepožiada o jeho ukončenie šesť mesiacov pred jeho
	vypršaním.

	Dané   v  Prahe    11.  septembra      1975    vo     dvoch     pôvodných
	vyhotoveniach vo francúzskom jazyku.

                 	Za vládu                     				      Za vládu
    	Československej socialistickej        			Sýrskej arabskej
              	republiky:                     			      republiky:
               Bohuslav Chňoupek v.r.                                         N. A. Nuralláh v.r.